Rikunarita-ORG/Wikinium huggingface dataset:
# Bulan

Bulan punya tampang
**Bulan** (hurup Arab Gundul: بولن), **gamar** atawa **gomar** (hurup Arab Gundul: قمر), atawa **rembulan** (hurup Arab Gundul: رمبولن), simbol  atawa , entu Bumi punya atu-atunya satelit (timpalan) alamiah. Kita biasanya ngiat ni Bulan malem-malem atawa juga' rada latap-latap pas siang. Planit-planit laènnya ada punya bulan atawa satelit alamiahnya sendèwèk-sendèwèk.

Kita punya bulan gedénya cuman seprapat deri Bumi punya lèbar, Bahna ni jauh letaknya, kiatannya ni Bulan kecit, cuman setenga derajat doang lèbarnya. Adapun gaya sènggèt (*gravitasi*) di Bulan cuman seperenemnya deri Bumi punya gaya sènggèt doang. Artinya, barang punya berat di Bulan bakal jadi 1/6-nya doang deri berat nyang di Bumi. Bulan entu tanahnya pada bopak, batuan, ama banyak debunya. Saban tahon, ni Bulan ngejauin Bumi sekira-kiranya 3,8 cm lantaran akibat deri penglemesan tinggi-sat (*tidal dissipation*).

## Ruju'an
# Èlmu palak

Pegunungan Kackar punya jepretan pemandangan malem
**Èlmu palak** (hurup Arab Gundul: علم فلق; Yunani: ἀστρονομία, translit. *astronomía*, dari *ástron* 'bintang' dan *nómos* 'hukum'), ya'entu èlmu nyang belajarin benda langit èn kejadian alam nyang terjadi di luar angkasa. Èlmu palak juga belajarin tentang kejadian di atmospir Bumi nyang asalnya dari luar angkasa kaya' batu-batuan angkasa atau selèndang kutub. Enni èlmu belajarin macem-macem hal tentang benda langit, kaya' asal-muasal, sipat tabèat/kimia', èlmu cuaca, èn geraknya.

Èlmu palak béda ama èlmu nujum atawa èlmu primbon. Èlmu palak kaga ada juntrungannya ama manusia punya urusan nasib. Kaga punya juga alesan bintang-bintangan buat dijadiin kenapa manusia begini-begitu. Cuman kalo diliat dari tarihnya asal-muasal dua-dua enni èlmu sama.

## Ruju'an
# Kumputer

Tampang kumputer
**Kumputer** (hurup Arap gundul: کمفوتر) atawa **kumpiuter** (hurup Arap gundul: کمفيوتر ; basa Inggris: *computer*) ya'entu alat nyang dipaké bakal kita nerima, nyimpen, atawa mrosès data jadi inpormasi penghitungan atawa matimatis, bisa juga jadi inpormasi mantèk atawa logis nyang serupa dengen rangkéan perèntah nyang diprogram. Enni program keja kumputer ngelakonin apa-apa aja gawéan.

## Ruju'an
# Basa Welanda

**Basa Welanda** (hurup Arab Gundul: بهاس ولندا‎; Welanda: *Nederlands*) ya'entu atu basa nyang diomongin ama 20 juta di dunia nyang juga' bagéan deri basa Jèrman Kulon bareng basa Inggris èn basa Dèt.

## Ruju'an
# Tata Kemataarian

Tampang Tata Kemataarian di luar awang-awang
**Tata Kemataarian** (hurup Arab Gundul: تات کمتهارين; Inggris: *Solar System*) ya'entu atu buah tataan nyang ada di luar awang-awang nyang mana Mataari jadi raja ama jègernya, sekaligus jadi pancernya. Semua benda-benda langit kaya' bintang ider, bintang ider kecit, bebaton, debu, ama bintang sapu pating ngider-ngiderin Mataari nyang diitung sebagé setaon. Kalo ngeliat waktu taonan, saban bintang ider ada punya waktu nyang béda-béda, tuladnya, Bumi nyang ngider kuliling Mataari 365,2564 ari punya lama, nah kalu bintang ider Marih entu ngiderin mataari 686,971 ari punya lama.

## Ruju'an
# Utarid

Tampang Utarid di luar angkasa
**Utarid** (hurup Arap gundul: عطارد; basa Indonésia: *Merkurius*; simbol: ) ya'entu planit paling kecil di Tata Kemataarian èn paling deket ama mataari. Lama puteran kelilingnya entu paling bentaran kalo semisal diukur ama planit nyang laèn-laèn, sebab lama puteran kelilingnya cuman 87,79 ari. Lantaran ama mataari deket sekali, ini planit cuman keliatan pas pentèran soré-soré di belah kulon abis mataari turun ke bawah bumi atawa bisa juga keliatan pas ènjing-ènjing abis maatari keluar pisan di belah wètan.

## Ruju'an
# Jorah

Tampang Jorah di luar awang-awang
**Jorah** atawa **Jurah** atawa **Johrah** (hurup Arab Gundul: زهرة; Indonésia: *Venus*; simbol: ) ya'entu bintang ider paling parek kedua dari Mataari. Enni bintang ider muter ngelawangin mataari 224,7 ari punya lama. Jorah entu bintang ider kaya’ bumi èn sokanan banget disebut jadi bumi punya "bintang ider misanan" lantaran gedé-kecil, sènggètan, èn pembentuknya numbras (Jorah entu bintang iderpaling deket ama bumi èn bintang ider nyang ukurannya hampir sama kaya’ bumi). Tapi, hal-hal laènnya ada tentu béda ama bumi. Enni bintang ider ngelah kalangan awang-awang (*atmosfer*) paling kalo dibandingin ama bintang ider batu laèn, sebab kebentuk gara-gara 96% karbon dioksida. Jorah punya ceplikan kalangan awang-awang di gutekan tananya ada ampé 462 °C. Enni bikin Jorah jadi bintang ider paling panas di Tata Kemataarian.

## Ruju'an
# Mustari

Tampang Mustari di luar angkasa
**Mustari** atawa **Mestari** (hurup Arap gundul: مشترى; basa Indonésia: *Jupiter* atawa *Yupiter*; simbol: ) ya'entu planit kelima paling deket dari mataari abis Utarid, Jorah, Bumi, èn Marih. Ni planit juga jadi rajanya planit di Tata Kemataarian lantaran badannya paling goden kalo diukur dari gedé-kecilnya ama planit nyang laèn. Mustari entu planit gaban nyang kebentuk dari uap (gas). Beratnya kalo dibandingin ama mataari jadinya mah serèbu kalinya lebih kecit. Tapi kalo diukur dari semua berat planit di Tata Kemataarian, Mustari masih menang, lantaran Mustari itu beratnya dua separoh kalinya lebih berat dari semua planit nyang laèn kalo diamprokin. Enni planit berisi paling banyak hidrogèn ama hélium. Hélium jumlahnya 1/10, cuman dia entu serapat beratnya Mustari. Lantaran putaran sumbunya cepet sekali, ini planit bentuknya pepet.

## Ruju'an
# Pèlem serem

**Pèlem serem** (hurup Arab Gundul: فيلم شيطان) entu pèlem nyang dibikin bakal ngeja kedèr penontonnya. Pèlem serem sokanan suka dikelèruin ama pèlem merengket (*thriller*), nyang èmang gènèngan rada numbras.

## Ruju'an